Jon Michelet

Jon Michelet () var ein norsk forfattar. 
Han arbeidde også som sjømann, bryggearbeidar, journalist, forlagsredaktør og sjefredaktør i Klassekampen. 
Michelet var medlem av fylkestinget for Østfold fylke og Kringkastingsrådet, styremedlem i Norsk Styrmandsforening og Raud Valallianse.

Liv

Bakgrunn
Michelet var utdanna overstyrmann og studerte i tillegg ved Journalisthøgskulen i Oslo.

Karriere i avisbransjen og som forleggar
Han vart " journalist i Nordlys i Tromsø, og han var også med i et forsøk på å redde Hamar Stiftstidende fra nedleggelse ... 1975 var han leder for m-l-bevegelsens forlag Oktober [i Oslo] og hadde fast spalte i Klassekampen", skriver Norsk Biografisk Leksikon. 
[Som journalist] avsløra Michelet "den sovjetiske helikopterbasen på Kap Heer [på Svalbard]. Reportasjen førte seinare til bok- og filmsuksessen «Orions belte»", skreiv media. I tida 1997-2002 var han redaktør for avisa Klassekampen.

Forfattarskap 
Michelet debuterte litterært i 1975 med kriminalromanen Den drukner ei som henges skal. Han har gjeve ut romanar, barnebøker, skodespel og sakprosa. Serien med bøker frå fotball-VM saman med Dag Solstad er vorte ein sportslitterær institusjon. Boka Orions Belte vart filma i 1985 med regi av Ola Solum. Fleire av Michelet sine kriminalromanar med Wilhelm Thygesen i hovudrolla er dramatisert for NRK fjernsyn.

I 2003 vart han president i Rivertonklubben.

Politisk verksemd
Under Alta-saka var Michelet «den mest kjente AKP-er i lenkegjengen», skreiv Dagbladet.

I 2003 vart Michelet av Innsynsutvalet tilkjend erstatning for ulovleg overvaking. Etter nedgraderinga av Overvakingspolitiet sine arkiv vart det prova at han i i lengre tid på 1970-talet var utsett for massiv overvaking, irekna telefonavlytting og brevopning. I fylgje dokumenta skal Overvakingspolitiet ha rekna han som ein av toppleiarane i AKP (ml).

"Norsk senter for krigsseilerhistorie [var det] Michelet som tok initiativet [til] og var den direkte foranledningen til at senteret ... i det hele tatt eksisterer", skreiv Dagsavisen.

"Mens han bodde i Tromsø, engasjerte han seg i m-l-bevegelsen og var en svært aktiv deltaker i politisk, journalistisk og litterær debatt", skriver Norsk Biografisk Leksikon.

Bisetting
I bisettinga den 11. april i Rygge kyrkje vart Michelet takka av dåverande kulturminister «på vegne av regjeringa». Blant dei som kom, var Audun Lysbakken, Carl I. Hagen, Bjørnar Moxnes, Edvard Hoem, Tove Nilsen, Unni Lindell, Dag Solstad,  Nils Fredrik Dahl, Vigdis Hjorth, Kjartan Fløgstad, og William Nygaard. Det Norske Sjømannskor song, og Arve Tellefsen spelte.

Bibliografi 
 Den drukner ei som henges skal - kriminalroman (1975)
 Mellom barken og veden - kriminalroman (1975)
 Jernkorset - kriminalroman (1976)
 Jernkorset - kapitlet som ble vekk - utdrag (1976) (saman med Tron Øgrim)
 Orions belte - kriminalroman (1977)
 Angrepet på Longeyarbyen - roman (1978)
 7800 demonstranter sporløst forsvunnet - og andre merkverdige historier fra 1970-åra - sakprosa 1975)
 Matros Tore Solem og hans skip - skodespel (1979) (saman med Gunnar Bull Gundersen)
 Tiger Bay - roman (1979)
 Hvit som snø - kriminalroman (1980)
 Den gule djevelens by - kriminalroman (1981)
 Terra Roxa - roman (1982)
 VM i fotball 1982  - sakprosa (1982) (saman med Dag Solstad)
 Jerv (jervere, jervest?) - roman (1983)
 Panamaskipet - kriminalroman (1984)
 Mannen på motorsykkelen - kriminalroman (1985)
 Min afrikanske eksplosjon - barnebok (1986)
 VM i fotball 1986  - sakprosa (1986) (saman med Dag Solstad)
 Brevet til Fløgstad - sakprosa (1987)
 Den flyvende brasilianer 1 - roman (1987)
 Den flyvende brasilianer 2 - roman (1988)
 Le Coconut- roman (1988)
 Thygesens terrorist - kriminalroman (1989)
 VM i fotball 1990  - sakprosa (1990) (saman med Dag Solstad)
 Farvel til en prins - roman (1993)
 VM i fotball 1994  - sakprosa (1994) (saman med Dag Solstad)
 Leve republikken - sakprosa (1995)
 VM i fotball 1998  - sakprosa (1998) (saman med Dag Solstad)
 Den frosne kvinnen - kriminalroman (2001)
 Aftensang i Alma Ata - kriminalroman (2003)
 Thygesen-fortellinger - krim (2005)
 Høyt mot nord, langt mot sør - dokumentarbok (2006)
 Den siste krigsseileren - biografi (2007)
 Havets velde - roman (2007)
 Mordet på Woldnes - krim (2008)
 Brev fra de troende -En internettbok om tro og tvil (2008) 
 Snøfonnens geografi. Sju fortellinger og et dikt av min mor - eventyr (2009)
 Døden i baugen - roman (2010)
 Mappa mi - sakprosa (2011)
 En sjøens helt. Skogsmatrosen - roman (2012)
 En sjøens helt. Skytteren - roman (2013)
 En sjøens helt. Krigerens hjemkomst - roman (2018)

Prisar 
 Rivertonprisen 1981 for Hvit som snø
 Språklig samlings litteraturpris 1991
 Rivertonprisen 2001 for Den frosne kvinnen

Referansar

Bakgrunnsstoff 
 Bøker av Jon Michelet digitalisert hjå Nasjonalbiblioteket
 Presentasjon av Jon Michelet på nettstaden til Forlaget Oktober
 Utgjevingar av Jon Michelet i BIBSYS
Liv Køltzow. Mennesket Jon «Michelet». 2018-05-14. Klassekampen. S. 11

Bokmålsforfattarar
Norske barnebokforfattarar
Norske romanforfattarar
Norske sakprosaforfattarar
Norske journalistar
Norske kriminalforfattarar
Redaktørar for Klassekampen
Journalistar i Klassekampen
Journalistar i Nordlys
Norske skjønnlitterære debutantar i 1975
Folk frå Moss
Forfattarar frå Østfold
Vinnarar av Rivertonprisen
Norske politikarar